Bernt Gustav Somdalen

Bernt Gustav Somdalen (født 1. juli 1917 i Bodø, død 7. juni 1986 i Oslo)Grav på Vår Frelsers Gravlund  - Gravferdsetaten Oslo kommune var en norsk frontkjemper under andre verdenskrig. 

Etter at han kom tilbake fra fronten var Somdalen infiltratør og angiver for Gestapo. 

Han ble i 1947 av Eidsivating lagmannsrett dømt til døden for landssvik. Dommen ble anket til Høyesterett og i 1948 omgjort til livsvarig tvangsarbeid. Ifølge Ingeborg Solbrekkens undersøkelser i landssvikarkivet ble Somdalen brukt av politiet som vitne og medhjelper i andre landssviksaker. Han ble for eksempel presentert som «politifullmektig Bang» ved avhør av andre mistenkte for landssvik.Dag og Tid, 12. juni 2015, s. 11.Lot krigsforbrytere etterforske - Vårt Land 15. juni 2015Pryser, Tore: Arkivmaterialet som forsvant. Dagbladet, 21. desember 1998, s. 42. Kjell Fjørtoft skriver at han på østfronten tjenestegjorde i saniteten og begynte som angiver for SD da han kom tilbake i 1943. Ifølge Fjørtoft medvirket Somdalen ikke ved tortur, men var med på arrestasjoner. I flere tilfeller opptrådte han som provokatør overfor motstandsbevegelsen. Fjørtoft skriver at bruken av Somdalen i etterforskningen fra 1945 var pinlig for politiet som forsøkte å dekke over saken.

 Referanser 

Kategori:Personer fra Bodø kommune
Kategori:Nordmenn i tysk tjeneste i okkupasjonsårene
Kategori:Norske frontkjempere
Kategori:Nordmenn fra andre verdenskrig
Kategori:Nordmenn dømt i landssvikoppgjøret etter krigen